Na temelju lanka 11. Zakona o udrugama (“Narodne novine”, broj 88/2001), Osnivaka skuptina Udruge “4 GRADA – DRAGODID” odrana dana 6.12.2007. donijela je

STATUT UDRUGE
 
“4 GRADA – DRAGODID”

I. OPE ODREDBE

lanak 1.
Ovim Statutom uređuju se odredbe o nazivu, sjedištu, o zastupanju, o ciljevima te djelatnostima kojima se ostvaruju ciljevi, o ostvarivanju javnosti rada, o članstvu, pravima i obavezama članova, o unutarnjem ustroju, o tijelima, njihovom sastavu, ovlastima, načinu odlučivanja, uvjetima i načinu izbora i opoziva, trajanju mandata, te odgovornosti članova, imovini i raspolaganju s dobiti, načinu stjecanja imovine, prestanku postojanja, te postupku s imovinom u slučaju prestanka postojanja udruge “4 GRADA – DRAGODID” ( u daljnjem tekstu: Udruga).

lanak 2.
Udruga je nevladina i neprofitna organizacija.

lanak 3.
Puni naziv Udruge je: “4 GRADA – DRAGODID”.
Skraćeni naziv Udruge glasi: “DRAGODID”.
Udruga djeluje na podruju Republike Hrvatske i u inozemstvu.

lanak 4.
Sjedite Udruge je u Komiži, Dragodid.

lanak 5.
Udrugu zastupaju predsjednik Udruge, te osobe imenovane i ovlatene za zastupanje Udruge.
Osobe iz stavka 1. ovog članka imenuje i ovlašćuje Skupština.

lanak 6.
Udruga može osnivati podružnice.
Odluku o osnivanju podružnice donosi Skupština.
Podružnice nisu pravne osobe.

lanak 7.
Udruga posjeduje znak i pečat. 
O izgledu znaka i pečata odluku donosi Skupština
Pečat su ovlaštene koristiti osobe imenovane i ovlatene za zastupanje Udruge, a čuva ga predsjednik Udruge.

II. CILJEVI I DJELATNOST

lanak 8.
Ciljevi osnivanja Udruge su obnova i revitalizacija naselja Dragodid i istraživanje materijala, tehnika i struktura narodnog (predajnog, tradicijskog) graditeljstva.

lanak 9.
U svrhu ostvarivanja navedenih ciljeva, Udruga će obavljati sljedeće djelatnosti:
-	djelatnosti iz područja građenja,
-	istraživanja materijalnih i nematerijalnih izvora podataka, terenska istraživanja,
-	organizaciju radionica, skupova, seminara,
-	izdavačku djelatnost.
Uz djelatnosti iz stavka 1., Udruga može obavljati i druge djelatnosti koje su u skladu s ciljevima osnivanja Udruge i Zakonom, za što je potrebna posebna odluka Skupštine.

lanak 10.
Rad Udruge je javan. Javnost rada udruge ostvaruje se na načine utvrđene ovim Statutom, poimence:
-	pravodobnim izvješćivanjem članstva o radu, pisanim izvješćima, na posebnim skupovima ili na drugi prikladan način,
-	izradom vlastite WEB stranice na kojoj će biti redovito praćen rad udruge,
-	priopćavanjem u javnim glasilima i elektroničkim medijima.

III. ČLANSTVO U UDRUZI

Članak 11.
Članom Udruge može postati svaka fizička ili pravna osoba, koja je zainteresirana za rad u Udruzi i koja prihvaća odredbe ovog Statuta.
Pravne osobe članstvo u Udruzi ostvaruju putem ovlaštenog predstavnika.
Članstvo može biti redovito i počasno.
Udruga vodi popis članova.

Članak 12.
Osoba ili pravna osoba koja želi postati redovitim članom Udruge podnosi zahtjev Skupštini, koji donosi odluku o prijemu u članstvo.

Članak 13.
Skupština može imenovati počasne članove Udruge. Počasnim članom može postati osoba koja je osobnim radom i zalaganjem osobito pridonijela ostvarivanju ciljeva Udruge.

Članak 14.
Članovi Udruge imaju pravo:
-	sudjelovati u aktivnostima Udruge,
-	biti informirani o radu Udruge,
-	birati i biti birani za osobe ovlaštene za zastupanje Udruge.
Članovi Udruge imaju dužnost:
-	poštovati odluke tijela Udruge,
-	poštovati odredbe Statuta.

Članak 15.
Članstvo prestaje:
-	istupanjem,
-	isključenjem.
Odluku o isključenju donosi predsjednik.
Isključeni član ima pravo podnijeti žalbu Skupštini u roku 15 dana, računajući od dana dostave odluke.
Skupština je dužna riješiti žalbu u roku 30 dana od dana dostave žalbe.
Rješenje Skupštine na žalbu je konačno.

IV. TIJELA UPRAVLJANJA

Članak 16.
Tijela upravljanja Udrugom su:
-	Skupština,
-	predsjednik Udruge,
-	radna tijela udruge i osobe ovlaštene za zastupanje Udruge.

Skupština

Članak 17.
Skupština Udruge najviše je tijelo upravljanja.
Skupštinu čine svi poslovno sposobni članovi Udruge.

Članak 18.
Skupština Udruge nadležna je i obavlja sljedeće poslove:
-	donosi Statut i druge opće akte Udruge,
-	bira i razrješava predsjednika Udruge,
-	bira i razrješava osobe ovlaštene za zastupanje Udruge,
-	donosi financijske izvještaje,
-	odlučuje o organizacijskim i statusnim promjenama i prestanku Udruge,
-	odlučuje o prigovorima protiv odluka predsjednika i radnih tijela, odnosno osoba ovlaštenih za zastupanje Udruge,
-	donosi sve odluke u vezi s radom Udruge za koje nije nadležan predsjednik i radna tijela, odnosno osobe ovlaštene za zastupanje Udruge.
Skupština se sastaje prema potrebi a najmanje jednom godišnje.
Skupštinu saziva predsjednik Udruge  samoinicijativno ili na prijedlog člana Udruge.
Ako predsjednik Udruge ne sazove Skupštinu u roku od 30 dana od prijedloga iz stavka 3. ovoga članka, predlagač može sam sazvati sjednicu Skupštine.

Članak 19.
Skupština punovažno odlučuje ako sjednici prisustvuje natpolovična većina ukupnog broja članova Skupštine.
Skupština donosi odluke natpolovičnom većinom prisutnih članova, osim u slučaju prestanka Udruge.

Članak 20.
Između dva zasijedanja Skupštine Udrugom upravljaju predsjednik Udruge, i radna tijela, odnosno osobe ovlaštene za zastupanje Udruge u okviru ovlasti koje im dodijeli Skupština.

Predsjednik Udruge

Članak 21.
Predsjednik organizira i rukovodi poslovanjem Udruge.
Predsjednik zastupa i predstavlja Udrugu, te odgovara za zakonitost njezina rada.
Mandat predsjednika traje dvije godine, a može biti ponovo biran.
Predsjednik može biti razriješen dužnosti i prije
isteka roka na koji je izabran:
-	na vlastiti zahtjev,
-	ako ne postupa u skladu s uputama i smjernicama Skupštine,
-	ako djeluje protivno zakonu ili Statutu ili
-	ako svojim istupanjem i djelovanjem šteti ugledu Udruge.
Odluku o razrješenju predsjednika donosi Skupština, na prijedlog dva redovita člana Udruge. U slučaju razrješenja, Skupština će odlučiti o tome hoće li razriješeni predsjednik imati pravo zastupanja udruge.

Radne tijela Udruge i osobe ovlaštene za zastupanje udruge

Članak 22.
Za rad u pojedinim područjima djelovanja, Skupština može osnovati različita radna tijela i okviru njih ovlastiti neograničen broj osoba da zastupaju Udrugu i odrediti odnosno ograničiti im ovlasti u zastupanju Udruge.
Odlukom o osnivanju radnih tijela utvrđuje se sastav, zadaća i vrijeme za koje se osnivaju.
Mandat osobama ovlaštenim za zastupanje Udruge traje najviše dvije godine, a mogu biti ponovo birane.
Osobe ovlaštene za zastupanje Udruge mogu biti razriješene dužnosti i prije isteka roka na koji su izabrane, na isti način kao i predsjednik Udruge.

V. IMOVINA UDRUGE, NAKNADA TROŠKOVA I FINANCIJSKA GODINA

Članak 23.
Udruga pribavlja novčana sredstva iz donacija, poklona, nasljedstva, namjenskih sredstava iz proračuna jedinica lokalne samouprave, obavljanja gospodarskih djelatnosti te iz drugih pravno dopuštenih izvora.
Sva prikupljena sredstva koriste se isključivo za ostvarivanje cilja osnivanja Udruge.
O raspodjeli prikupljenih sredstava odlučuje predsjednik, odnosno radna tijela udruge.

Članak 24.
Za opravdane troškove učinjene u vezi s obavljanjem djelatnosti Udruge članovi imaju pravo na naknadu, a za rad u vezi s djelatnosti Udruge i na nagradu.
O visini naknade i nagrade odlučuje Skupština.

Članak 25.
Financijska godina Udruge počinje 1. siječnja, a završava 31. prosinca iste godine.
Godišnje izvješće o materijalno-financijskom poslovanju predsjednik Udruge podnosi Skupštini na razmatranje i prihvaćanje.

VI. PRESTANAK UDRUGE

Članak 26.
Udruga prestaje odlukom Skupštine ili iz razloga propisanih Zakonom.
Odluku o prestanku Udruge donosi Skupština dvotrećinskom većinom prisutnih članova.

Članak 27.
U slučaju prestanka Udruge njezina se imovina poklanja pravnim ili fizičkim osobama (jednoj ili više njih) koje dvotrećinskom većinom određuje Skupština.
U slučaju da Skupština ne može odlučiti o osobi iz stavka 1. ovog članka, imovina se poklanja jedinici lokalne samouprave na čijem se teritoriju u tom trenutku nalazi naselje Dragodid.

VIII. ZAVRŠNE ODREDBE

Članak 28.
Statut Udruge donosi Skupština nakon provedene rasprave.
Statut Udruge stupa na snagu s danom registracije Udruge pri nadležnom tijelu.

Članak 29.
Tumačenje odredaba ovog Statuta daje Skupština.
Tumačenje drugih akata Udruge daje predsjednik Udruge.

ovjerava:			

predsjednik Udruge